
JÕELÄHTME VALLAVALITSUS	


Vastavalt nimekirjale								06.10.2026 nr 6-4/5030


Jõelähtme valla üldplaneeringu kooskõlastamiseks ja seisukoha andmiseks esitamine

Jõelähtme valla üldplaneeringu koostamine ja üldplaneeringu keskkonnamõju strateegiline hindamine algatati Jõelähtme Vallavolikogu 30.05.2012 otsusega nr 294.

Üldplaneering võeti vastu Jõelähtme Vallavolikogu 16.10.2025 otsusega nr 273. Üldplaneeringu ja keskkonnamõju strateegilise hindamise aruande avalik väljapanek toimus 20. novembrist 2025 kuni 31. jaanuarini 2026 ning avalikud arutelud 14.03.2026 ja 17.03.2026.

Planeeringulahendus on täiendatud arvestades laekunud ettepanekuid ja kohaliku omavalitsuse seisukohti laekunud ettepanekutele ja vastuväidetele (ettepanekute ja valla seisukohtadega on võimalik tutvuda 2025_ettepanekud). Esitame kaasajastatud planeeringumaterjalid uuesti kooskõlastamiseks ja seisukoha andmiseks.

Üldplaneeringu dokumendid on kättesaadavad Jõelähtme Vallavalitsuse serveris aadressil: 
YP kooskõlastamisele 2026


Lugupidamisega


(digitaalselt allkirjastatud)
Andrus Umboja
vallavanem




Adressaadid:	Kliimaministeerium, Kaitseministeerium, Sotsiaalministeerium, Majandus- ja Kommunikatsiooniministeerium, Regionaal- ja Põllumajandusministeerium, Kultuuriministeerium, Siseministeerium, Keskkonnaamet, Muinsuskaitseamet, Maa- ja Ruumiamet, Politsei- ja Piirivalveamet, Päästeamet, Tarbijakaitse ja Tehnilise Järelevalve Amet, Terviseamet, Transpordiamet, Põllumajandus- ja Toiduamet, Riigi Kaitseinvesteeringute keskus, Eesti Geoloogiateenistus, Tallinna Linnavalitsus, Maardu Linnavalitsus, Rae Vallavalitsus, Viimsi Vallavalitsus, Anija Vallavalitsus, Raasiku Vallavalitsus, Kuusalu Vallavalitsus, Riigimetsa Majandamise Keskus, AS Eesti Raudtee, OÜ Rail Baltic Estonia

